CELEX: 62011TN0440
Language: mt
Date: 2011-08-12 00:00:00
Title: Kawża T-440/11: Rikors ippreżentat fit- 12 ta’ Awissu 2011 — BT Telecommunications vs Il-Kunsill

1.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 290/16
            
         Rikors ippreżentat fit-12 ta’ Awissu 2011 — BT Telecommunications vs Il-Kunsill
   (Kawża T-440/11)
   2011/C 290/23
   Lingwa tal-kawża: l-Ingliż
   
      Partijiet
   
   
      Rikorrenti: BT Telecommunications PUE (Minsk, il-Bjelorussja) (rappreżentanti: V. Vaitkute Pavan, A. Smaliukas u E. Matulionyte, avukati)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla Regolament tal-Kunsill (UE) Nru 588/2011, tal-20 ta’ Ġunju 2011, li jemenda r-Regolament tal-Kunsill (KE) Nru 765/2006 dwar miżuri restrittivi kontra l-President Lukashenko u ċerti uffiċjali tal-Bjelorussja (1), sa fejn jikkonċerna lir-rikorrenti;
            
         
               —
            
            
               tannulla d-Deċiżjoni tal-Kunsill 2011/357/PESK, tal-20 ta’ Ġunju 2011, li temenda d-Deċiżjoni 2010/639/PESK dwar miżuri restrittivi kontra ċerti uffiċjali tal-Bjelorussja (2), sa fejn tikkonċerna lir-rikorrenti; u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrenti tinvoka ħames motivi.
   
               (1)
            
            
               L-ewwel motiv ibbażat fuq ksur mill-konvenut tal-obbligu li jipprovdi motivazzjoni adegwata għall-inklużjoni tar-rikorrenti fil-listi ta’ persuni li għalihom japplikaw il-miżuri restrittivi.
            
         
               (2)
            
            
               It-tieni motiv ibbażat fuq ksur tad-dritt għad-difiża u tad-dritt għal smigħ ġust previsti fl-Artikolu 47 tal-Karta tad-Drittijiet Fundamentali tal-Unjoni Ewropea, u fl-Artikoli 6 u 13 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali, sa fejn il-konvenut:
               
                           —
                        
                        
                           fl-ebda mument ma pprovda għall-komunikazzjoni ta’ motivi ddettaljati għall-inklużjoni tar-rikorrenti fil-listi ta’ persuni suġġetti għall-miżuri restrittivi; u
                        
                     
                           —
                        
                        
                           ma pprovdiex lir-rikorrenti bil-possibbiltà li teżerċita effettivament id-drittijiet tad-difiża tagħha, b’mod partikolari d-dritt għal smigħ u d-dritt li tibbenefika minn proċedura li tippermettilha titlob effettivament li titneħħa minn fuq il-listi ta’ persuni li għalihom japplikaw il-miżuri restrittivi.
                        
                     
         
               (3)
            
            
               It-tielet motiv ibbażat fuq żbalji manifesti ta’ evalwazzjoni, billi fil-miżuri kkontestati l-konvenut qies li r-rikorrenti kienet b’xi mod assoċjata mar-reġim ta’ Lukashenko u li kienet qed tagħtih għajnuna finanzjarja, jew b’xi mod kienet qed tipparteċipa fil-ksur tal-istandards elettorali internazzjonali jew fir-repressjoni tas-soċjetà ċivili u tal-oppożizzjoni demokratika, jew fl-importazzjoni fil-Bjelorussja ta’ tagħmir li jista’ jintuża għar-repressjoni interna.
            
         
               (4)
            
            
               Ir-raba’ motiv ibbażat fuq ksur mill-konvenut tad-dritt fundamentali għall-proprjetà previst fl-Artikolu 17 tal-Karta tad-Drittijiet Fundamentali tal-Unjoni Ewropea, u fl-Artikolu 1 tal-Protokoll Nru 1 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali, b’mod inġustifikat u sproporzjonat mingħajr provi determinanti.
            
         
               (5)
            
            
               Il-ħames motiv ibbażat fuq ksur mill-konvenut tal-prinċipju ta’ proporzjonalità sa fejn huwa impona restrizzjoni sproporzjonata fuq id-drittijiet fundamentali tar-rikorrenti mingħajr ma pprovda garanziji proċedurali xierqa jew provi determinanti.
            
         
      (1)  ĠU L 161, p. 1.
   
      (2)  ĠU L 161, p. 25.